# data[].attributes.body
Medialähetys Sanansaattajat eli Sansa syntyi halusta viedä Jumalan sanaa suljettuihin maihin. Nuoria perustajajäseniä innosti näky julistaa evankeliumia siellä, missä kirkkojen toimintaa rajoitettiin tai se oli kokonaan kielletty. Media tarjosi ja tarjoaa siihen ainutlaatuisen mahdollisuuden.
Sansa on yksi Suomen evankelis-luterilaisen kirkon lähetysjärjestöistä. Olemme allekirjoittaneet kirkon ja lähetysjärjestön välisen perussopimuksen, jonka mukaan kirkon lähetystyö perustuu Raamattuun ja kirkon tunnustukseen. Noudatamme kirkon tunnustusta ja päätöksiä ja toteutamme kirkon lähetysstrategiaa.
Lue tästä tarkemmin Miten toimimme - Sansa

# data[].attributes.attachment_link.readable_text
Yli rajojen, aina uusin keinoin

Medialähetys Sanansaattajat eli Sansa syntyi halusta viedä Jumalan sanaa suljettuihin maihin. Nuoria perustajajäseniä innosti näky julistaa evankeliumia siellä, missä kirkkojen toimintaa rajoitettiin tai se oli kokonaan kielletty. Media tarjosi ja tarjoaa siihen ainutlaatuisen mahdollisuuden.

Sansa on yksi niistä kanavista, joiden kautta Jumalan missio ja seurakuntien lähetystyö toteutuu. Medialla tavoitamme lyhyessä ajassa moninkertaisesti sen ihmismäärän, jonka apostoli Paavali tavoitti koko elinaikanaan. Silti kyse ei ole kasvottomille massoille julistamisesta, vaan kyse on yksittäisten ihmisten elämistä.

Sansa on yksi Suomen evankelis-luterilaisen kirkon lähetysjärjestöistä. Olemme allekirjoittaneet kirkon ja lähetysjärjestön välisen perussopimuksen, jonka mukaan kirkon lähetystyö perustuu Raamattuun ja kirkon tunnustukseen. Noudatamme kirkon tunnustusta ja päätöksiä ja toteutamme kirkon lähetysstrategiaa.

Media on monipuolista

Nykypäivän lähetystyö voi olla esimerkiksi viestiryhmiä kiinalaisella WeChat-somealustalla tai podcasteja nuorille kaupunkilaisille. Lähetystyö voi olla myös älypuhelinsovellus, jolla voi opiskella Raamattua ilman, että muu perhe tietää. Internetin, somealustojen ja mobiilisovellusten osuus kasvaa, vaikka joillain seuduilla radio ja TV ovat edelleen tutkitusti tavoittavimmat välineet.

Medialähetystyö ei ole vain ohjelmien yksipuolista tekemistä ja lähettämistä, vaan useimmiten katsojat ja kuulijat voivat olla tekijöihin suoraan yhteydessä. Paikalliset kumppanimme käyvät keskusteluja kuuntelijoiden ja katsojien kanssa, joskus hyvinkin pitkään. Jos suinkin mahdollista, kristinuskosta kiinnostuneet ohjataan paikalliseen seurakuntaan.

Medialähetys(työ) on sen kertomista median välityksellä, että sinä olet tärkeä. Medialähetys Sanansaattajat vie toivon sanomaa televisiolla, radiolla, internetin ja mobiililaitteiden välityksellä sinne, missä sitä tarvitaan juuri nyt.

# data[].attributes.attachment_link.description
Medialähetys Sanansaattajat eli Sansa syntyi halusta viedä Jumalan sanaa suljettuihin maihin. Nuoria perustajajäseniä innosti näky julistaa evankeliumia siellä, missä kirkkojen toimintaa rajoitettiin tai se oli kokonaan kielletty. Media tarjosi ja tarjoaa siihen ainutlaatuisen mahdollisuuden. Sansa on yksi niistä kanavista, joiden kautta Jumalan missio ja seurakuntien lähetystyö toteutuu.

# data[].attributes.headline
Tervetuloa kurssille! Lue ensin tämä: Verkkokurssin alusta Padlet

# data[].attributes.subject
Tervetuloa kurssille! Lue ensin tämä: Verkkokurssin alusta Padlet

# data[].attributes.body
Tämä kurssi on luotu Padlet-alustalle. Voit selata sarakkeita vasemmalta oikealle. Sarakkeessa voit liikkua alaspäin vierittämällä "hissiä" eli harmaata painiketta. Jotta saat kaikki sarakkeet esiin, vieritä painiketta sivun alareunassa oikealle, niin näet kaikki osiot.
Jos tarvitse digiapua navigoimiseen, ole rohkeasti meihin yhteydessä! seurakuntapalvelut@sansa.fi

# data[].attributes.body
Sansalla on neljä pääyhteistyökumppania:

FEBC - Far East Broadcasting Company

Kuvaus: Mediayhtiö, joka on toiminut Aasiassa jo vuodesta 1948 asti. Sen toiminta-ajatus on yhteisöllinen - paikalliset tekijät tekevät omalla äidinkielellään ohjelmia ja sisältöjä.

TWR - Trans World Radio

Kuvaus: Mediayhtiö, joka on vuodesta 1954 tuottanut radio-ohjelmia Pohjois-Afrikan ja Lähi-idän alueilla. Nykyään TWR toimii myös Aasiassa ja Amerikoissa ja tekee monipuolista mediasisältöä, TV-ohjelmia ja verkkosisältöjä.

Katso toiminta-alue ja kumppanit täältä: About Us - TWR Website

SAT-7  - kristillinen satelliittitelevisioverkosto

Kuvaus: TV-kanavat: SAT-7 Arabic, SAT Pars, SAT-Kids, SAT-Turk

Sovellus: SAT-7 Plus, katso myös netissä

LML - Luterilainen maailmanliitto

LML on luterilaisten kirkkojen yhteisö ja yhteistyöjärjestö. Kumppanuus mahdollistaa tuen myös maissa, joissa Sansalla ei ole pitkäkestoisia hankkeita. Esimerkiksi vuonna 2021 Sansa ohjasi apua LML:n kautta Ukrainaan.

Intiassa kumppanimme on myös WRT -Word Resounds Today. Sansa tukee heidän kauttaan Radio Home -ryhmiä, joissa opiskellaan Raamattua sekä mediatyötä mm. naisten parissa.

# data[].attributes.body
Sansa toimii yhteensä n. 40 maassa kumppaniensa kautta.
Tutustu tarkemmin täällä: Missä toimimme - Sansa
Voit kuunnella eri kielisiä ohjelmanäytteitä täällä

Pohdittavaksi:
-mitkä maat tai maanosa kiinnostaa sinua eniten?
-minkä maan tai kohderyhmän työhön haluaisit erityisesti tutustua ja syventää osaamistasi?
-kiinnostaako sinua lähteä johonkin kohdemaahan? Järjestämme toisinaan matkoja ja voit ilmaista kiinnostuksesi tiettyä maata tai maanosaa kohtaan lähettämällä viestiä sansa@sansa.fi

Tehtävä:
-valitse sivustolta maa ja lue sitä koskeva maainfo.
-etsi Sansan Youtube-sivulta kyseistä maata tai työmuotoa koskeva video. Huomioi, että aivan kaikista kieliryhmistä ei ole erillistä videota.

# data[].attributes.body
Tutustu aikajanan avulla Sansan historiaan: Historia - Sansa

Pohdittavaksi:
- Mikä puhuttelee Sansan historiassa ja syntyvaiheissa?
- Miten näet maailmanmuutoksen ja Sansan työn vaiheiden kytkeytyvän toisiinsa?
- Mitä median välineitä tässä ajassa on, joita ajattelet Sansan ja sen kumppaneiden voivan hyödyntää työssään?

# data[].attributes.body
Sansan työntekijät, seniorit ja vapaaehtoiset vierailevat ahkerasti eri puolilla Suomea seurakunnissa.
Vierailulle pyytää usein joku sopimusseurakunnistamme ja vierailun sisältö sovitaan seurakunnan kanssa.  Esimerkkejä tilaisuuksista:
- lähetystilaisuus
- vierailu pienryhmässä (lähetyspiiri, medialähetyspiiri, Toivoa naisille- piiri)
- miesten tai naisten tilaisuus
- rippikoulun lähetyspäivä
- jumalanpalvelus, jossa vapaaehtoisella saarna tai kolehtipuhe (ev.lut.kirkon seniorit sekä ne, joilla on lupa saarnata)
- järjestöjen yhteiset tapahtumat

Tapahtumakalenterista näet tulevat vierailut: Tulevat Tapahtumat – Sansa

Pohdittavaksi:
Onko joku Sansan työmuoto, joka sinua erityisesti kiinnostaa ja haluaisit esitellä sitä seurakuntavierailulla?
Tai onko jokin em. tilaisuusista sellainen, johon mielelläsi lähtisit?

Tehtävä:
Kuvittele mielessäsi unelmien seurakuntatilaisuus. Keitä siellä olisi paikalla? Mitä teknologiaa käyttäisit vierailulla? Mistä puhuisit? Kuinka osallistaisit yleisöä mukaan (parityöskentely, pienryhmät, rukous, keskustelumahdolllisuudet..)

# data[].attributes.attachment_caption
Sansan Instagramissa on usein rohkaiseva Sanan paikka.

# data[].attributes.body
Sansa on aktiivinen sosiaalisessa mediassa:

Facebook

Instagram

Youtube

Toivoa naisille- työllä on omat Instagram-sivut

# data[].attributes.body
Sansa järjestää yhdessä Kylväjän kanssa Lähetetty-koulutusta.
Tutustu koulutukseen Kylväjän sivuilla: Lähetetty-koulutus – Lähetysyhdistys Kylväjä (kylvaja.fi)

# data[].attributes.attachment_link.readable_text
Lähetetty-koulutus toteutetaan neljänä lähijaksona. Jokaisessa jaksossa käsittelemme asioita yhdessä ja itsenäisesti, kohtaamme toisiamme, tutkimme Raamatun Sanaa ja rukoilemme.

Lähetetty-koulutuksessa sinua ovat opettamassa mm. Erkki Jokinen, Saara Kinnunen, Jussi Miettinen, Timo Keskitalo, Jukka Kääriäinen, Taneli Skyttä ja Mikko Matikainen. Vierelläkulkijoinasi läpi koulutuksen ovat Miika Korppi ja Hanna-Maria Orava-Niskala.

LÄHIJAKSOT 2023
3.-4.3.2023 (pe-ilta ja la), Suomen Raamattuopistolla (SRO) Kauniaisissa
31.3.-1.4.2023 (pe-ilta ja la), SRO
5.-6.5.2023 (pe-ilta ja la), SRO
8.-9.9.2023 (pe-ilta ja la), Enä-Sepässä Vihdissä

Reunion lähetetty-alumneille järjestetään 4.-5.3.2023 Suomen Raamattuopistolla.

1. lähijakso: Jumalan lapsena oleminen ja kutsumukseni Hänen suunnitelmassaan

Käsittelemme identiteettiämme Jumalan lapsina ja omaa tehtäväämme Hänen suunnitelmassaan. Mikä on Jumalan kutsu ja miten ymmärrän oman kutsumukseni? Rakennamme oman kutsumuspolun: mistä tulen, miten Herra on johdattanut minua sekä mitä lahjoja ja tehtäviä Hän on antanut minulle.

2. lähijakso: Jeesuksen lähettämänä todistajana lähimmäisilleni Suomessa ja maailmalla

Tarkastelemme kutsumustamme olla Jeesuksen lähettämiä todistajia lähimmäisillemme Suomessa ja maailmalla. Tutkimme globaaleja megatrendejä ja kristillisyyttä ajassamme. Miten todistaa Kristuksesta eri taustoista ja maailmankatsomuksista tuleville ihmisille? Miten elää ja palvella omassa arjessa kutsumuksen mukaan?

3. lähijakso: Jeesuksen lähettämänä tukena uskoon tulleelle lähimmäiselleni

Käsittelemme miten voimme olla tukena uskoon tulleelle lähimmäisellemme ja toisaalta mahdollistaa hänen kasvuaan Jeesuksen opetuslapsena. Miten palvella ja ohjata Kristuksen tuntemiseen? Miten pitää huolta omista rajoista ja voimavaroista?

4. lähijakso: Lähetettynä elämisen kokemuksia ja tulevaisuuden suuntaviivoja

Tulemme takaisin yhteen jakamaan lähetettynä elämisen kokemuksia ja keskustelemaan tulevaisuuden suunnitelmista. Jaamme kokemuksia missionaarisesta arjestamme sekä mahdollisista missiomatkoistamme Suomessa ja maailmalla. Mietimme, mitä olemme oppineet ja miltä kutsumuksemme näyttää tällä hetkellä. Kuulemme myös kokemuksia lähetyskentiltä kutsuttuna elämisestä.

Yhdessä vietetty aika synnyttää oivalluksia ja kasvun siemeniä. Siksi aterioimme ja majoitumme yhdessä Raamattuopistolla ja Enäsepässä. Lähijaksojen lisäksi kurssilla hyödynnetään nettialustaa, jonne voi kirjata oivalluksia ja jakaa yhdessä opittua. Viikonloppuihin voi osallistua myös etäyhteydellä koronatilanteen tai muun henkilökohtaisen syyn johdosta.

KENELLE?

Lähetetty-koulutus on suunnattu nuorille ja nuorille aikuisille (n. 18 - 35 vuotiaille).

Lähetetty-koulutuksen jälkeen voit hakea Kylväjän tai Sansan avoinna oleviin lyhytaikaisiin tehtäviin työalueille.

HAKU KOULUTUKSEEN JA HINNAT
Hae vuoden 2023 koulutukseen nyt! Hakuaika päättyy 26.02.2023.
Lähetetty-koulutuksen hinta on 50 € sisältäen neljä viikonloppua majoituksineen. Lisäksi osallistuja maksaa ateriakustannukset, jotka ovat Suomen Raamattuopistolla 32,4 € (opiskelija) tai 36 € (työssäkäyvä) lähijaksolta ja Enäsepän leirikeskuksessa 38,5 € (opiskelija) tai 42,5 € (työssäkäyvä) lähijaksolta.

Jos haluaisit osallistua Lähetetty-koulutukseen, mutta sinulla ei ole siihen taloudellisia mahdollisuuksia, voit hakea osallistumistasi varten stipendiä. Ole tässä tapauksessa yhteydessä: lahetetty@kylvaja.fi

Lisätiedot: Miika Korppi, Nuorten aikuisten verkostotyöntekijä, miika.korppi@kylvaja.fi

# data[].attributes.attachment_link.description
Lähetetty-koulutus toteutetaan neljänä lähijaksona. Jokaisessa jaksossa käsittelemme asioita yhdessä ja itsenäisesti, kohtaamme toisiamme, tutkimme Raamatun Sanaa ja rukoilemme. Lähetetty-koulutuksessa sinua ovat opettamassa mm. Erkki Jokinen, Saara Kinnunen, Jussi Miettinen, Timo Keskitalo, Jukka Kääriäinen, Taneli Skyttä ja Mikko Matikainen. Vierelläkulkijoinasi läpi koulutuksen ovat Miika Korppi ja Hanna-Maria Orava-Niskala.

# data[].attributes.body
Julkaisemme jonkin verran kirjoja silloin tällöin työstämme. Myymme myös muita kristillisiä kirjoja Sansakaupassamme.
Etusivu - Sansa - Lähetyskauppa (sansakauppa.fi)

# data[].attributes.attachment_link.description
Mielenkiintoisia aiheita, tunnettuja kirjoittajia, tietoa jota et löydä mistään muualta - sukella lähetystyön taustoihin ja ajankohtaisiin ilmiöihin! Sansa-lehti on 32-sivuinen, ja se ilmestyy neljästi vuodessa. Tee kestotilaus tai tilaa näytenumero lomakkeella tai soita p. 019 457 7700.

# data[].attributes.headline
Raamattu kannesta kanteen - ohjelma ja sovellus

# data[].attributes.subject
Raamattu kannesta kanteen - ohjelma ja sovellus

# data[].attributes.body
Sansa on toimittanut RKK-ohjelmaa jo 25 vuotta. Jukka Norvannon raamattuopetukset ovat suosittuja ja niitä voi myös kuunnella sovelluksen kautta. Klikkaa tästä RKK-sivuille

# data[].attributes.body
Sansan työtä tukee rukouksin ja taloudellisesti moni pienryhmä. On sekä medialähetyspiirejä että Toivoa naisille-piirejä. Jos haluat perustaa oman piirin, lue ensin tämä: Pienryhmät - Sansa Löydät sivulta myös paljon materiaaleja pienryhmien käyttöön.

# data[].attributes.body
Sansan tapahtumiin sekä toimistolle voit tulla tekemään lyhytaikaisia vapaaehtoistehtäviä.

Medialähetyspäivät järjestetään vuosittain ja niillä kaivataan monenlaista apua kahvituksesta viestinnän tehtäviin. Ota yhteyttä: sansa@sansa.fi tai seurakuntapalvelut@sansa.fi

Toimistotehtäviä, kuten postitusapua tarvitaan melko usein. Tiedustelut ja ilmoittautumiset marja.perttola@sansa.fi

# data[].attributes.body
Varustamo-viikonloppu kokoaa Sansan vapaaehtoiset vuosittain yhteen. Päivien aikana vapaaehtoiset, Toivoa naisille - lähettiläät sekä seniorit saavat ajankohtaisia terveisiä Sansan työstä sekä voivat verkostoitua keskenään. Olennaisena osana viikonloppua on myös hengellinen rakentuminen, raamattuopetus ja rukous.

Vuoden 2025 Varustamo pidettiin Tampereella Teopoliksessa, Suomen Vapaakirkon opistolla. Sansa tukee vapaaehtoisten osallistumista viikonloppuun ja osallistumismaksu on yleensä melko edullinen. Jos sinulla on taloudellisia haasteita ja toivot osallistuvasi viikonloppuun, voit laittaa hakemuksen meille, jotta pääsisit silti mukaan: sansa@sansa.fi  Toinen vaihtoehto rahoittaa Varustamoon osallistumista, on kysyä oman seurakunnan taloudellista tukea. Sansa voi lähettää seurakunnalle laskun Varustamosta myös, jos näin sovitaan.

# data[].attributes.body
Sansan suunta 2020-2025, strategia

Lue ja lataa tästä

Uusi strategia on tekeillä..

Sansan vuosikertomus 2024

Lue ja lataa tästä

Vuoden 2025 vuosikertomus ilmestyy keväällä 2026

Tutustu Sansan videoihin Youtubessa

# data[].attributes.headline
Esimerkki työn vaikutuksista - Kambodzhan perheradio

# data[].attributes.subject
Esimerkki työn vaikutuksista - Kambodzhan perheradio

# data[].attributes.body
Kuva: Eila Murphy
Miltä vaikuttavuuden esimerkit kuulostavat?

Tehtävä:
Tutustu Toivoa naisille - työn tavoitteisiin. Mieti mitä vaikutuksia hahmottelisit vastaavaan nelikenttään?

# data[].attributes.body
Sansan työ perustuu Raamattuun, kristilliseen uskoon ja lähetysnäkyyn.
Haluathan sitoutua arvoihimme? Voit vielä palata niihin lukemalla ne täältä: Miten toimimme - Sansa

# data[].attributes.body
Joskus vierailulla saattaa tulla eteen vaikeita kysymyksiä liittyen maailmantilanteeseen, työhön kumppaneiden kanssa tai kirkkopoliittisiin kysymyksiin. Haluamme olla vapaaehtoisten tukena ja evästää kysymyksissä. Voit myös aina ottaa meihin yhteyttä, jos olet kohdannut haastavia kysymyksiä, joihin et heti tiedä vastausta.
Sansan ydintehtävä on välittää evankeliumia median kautta. Emme siis lähtökohtaisesti ole ympäristö- tai ihmisoikeusjärjestö, vaikka olemmekin sitoutuneet ev. lut. kirkon linjauksiin em. teemoissa.

# data[].attributes.body
Ole meihin yhteydessä, kun  etsit sopivaa vapaaehtoistyötä Sansassa:

etunimi.sukunimi@sansa.fi

Toivoa naisille -työ: yhteyspäällikkö Satu Hauta-aho

Muut tehtävät: Yhteisötoimintojen koordinaattori  Laura Ahonen, 1.10.2025-28.2.2026 verkostokoordinaattori (vapaaehtoistyö) Hannele Secchia. Yhteisötoimintojen koordinaattori (vierailut) Tiina Virtanen 18.8.2025-28.2.2026

Toimistotehtävät Hyvinkäällä: Marja Perttola

Jos eteesi tulee vaikeita kysymyksiä, esim. teologisia, ota yhteyttä:

Kotimaantoimintojen johtaja: Tanja Hirvilammi

Toiminnanjohtaja: Mikko Matikainen

Jos seurakuntavierailulla herää kysymyksiä sopimuksista, ota yhteyttä:

Seurakuntien sopimukset, yhteyspäällikkö: Tea Rasi

Oletko kiinnostunut tekemään lyhyitä ohjelmapätkiä Raamattu kannesta kanteen- ohjelmaan? Ota silloin yhteyttä:

Mediatoimittaja: Elisheva Karonen

# data[].attributes.body
Saat Sansakaupasta vapaaehtoisena alennusta aina 10 %

# data[].attributes.headline
Kuulet ensimmäisenä Behind the scenes -tapahtumista

# data[].attributes.subject
Kuulet ensimmäisenä Behind the scenes -tapahtumista

# data[].attributes.body
Jos olet aina haaveillut radio- tai TV-asemalla vierailusta, se on mahdollista! Järjestämme ajoittain kuuntelijatapaamisia Radio Dein tai IRR-TV:n kanssa. Myös sopimusseurakuntamme järjestävät joskus matkoja esim. TV-7-studioille Kyprokselle. Stay tuned!
ps. katso Micken vlogi, jossa selviää mitä studiossa tapahtuu, kun suoraa lähetystä valmistellaan: Suoran lähetyksen sykkeessä - Sansa

# data[].attributes.body
Voit lähteä kauttamme kumppanijärjestöömme vapaaehtoiseksi. He hakevat myös pidempiaikaisia työntekijöitä.  SAT-7 Kyproksella etsii mm. sosiaalisen median osaajia.
Lue Seurakuntalaisen juttu Arja Arasmosta, SAT-7 -vapaaehtoisesta: Arja Arasmo jätti opettajan työt ja lähti vapaaehtoiseksi SAT-7:n mediatyöhön - Seurakuntalainen

# data[].attributes.headline
Mitä uusia juttuja voisit tuoda Sansaan tai me vinkata sinulle?

# data[].attributes.subject
Mitä uusia juttuja voisit tuoda Sansaan tai me vinkata sinulle?

# data[].attributes.body
Teknologia ja erilliset alustat ovat kehittyneet huimasti viime vuosina. On monia sovelluksia,  yhteiskehittämisen ja osallistamisen alustoja, joista voi olla iloa myös erilaisissa vapaaehtoistehtävissä. Esimerkiksi seurakuntavierailuilla tai riparivierailuilla voi hyödyntää alustoja kuten Padlet tai Kahoot - puhumattakaan perinteisistä alustoista kuten Youtube, Facebook ja Instagram ja niiden ominaisuudet. Jos tunnet jonkun alustan tai teknologian, josta olisi Sansalle hyötyä, vinkkaa meille!

# data[].attributes.body
Mikäli työt SAT-7:lla kiinnostavat, ota yhteyttä Kyproksen toimistoon ja Sansaan.

# data[].attributes.headline
Kiitos kun olet mukana - pidetään lähetys käynnissä!

# data[].attributes.subject
Kiitos kun olet mukana - pidetään lähetys käynnissä!

# data[].attributes.body
Rukoillaan toistemme ja Sansan työn puolesta

# data[].attributes.headline
Mitä osaamista sinä haluaisit tuoda Sansaan? Mitä haluaisit tehdä?

# data[].attributes.subject
Mitä osaamista sinä haluaisit tuoda Sansaan? Mitä haluaisit tehdä?

# data[].attributes.body
Mieti
-missä olet hyvä?
-mikä sinua kiinnostaa?
-mistä maasta tai mediatyön muodosta olet erityisesti kiinnostunut?
-oletko diginatiivi ja elät ja hengität somea? - tulisitko tekemään meille vaikka Instagram-päivityksiä, -reelsejä ja -videoita?
Jos esimerkiksi olet hyvä kuvaamaan tai koodaamaan, mutta et tunne yleisön edessä puhumista omaksesi, emme tarjoa sinulle väkisin puhujakeikkoja.

# data[].attributes.headline
Mitkä vapaaehtoistehtävät kiinnostavat Sinua? 

# data[].attributes.subject
Mitkä vapaaehtoistehtävät kiinnostavat Sinua? 

# data[].attributes.body
-sosiaalinen media

-tutkimusavustajan tehtävät mediatutkimuksessa

-kevät- ja syystalkoot Hyvinkään toimistolla

-toimistotehtävät kuten postitus

- seurakuntavierailut - Sansan työstä kertominen seurakunnissa: saarna, lähetystilaisuus, tapahtumat...

-käännöstehtävät, suomi-englanti, suomi-ruotsi ja vice versa

-videoiden tekeminen, tekstitys ja editointi

-tapahtuma-apu, mm. hosting international guests

-rippikouluvierailut

-myyjäiset

-vapaaehtoistehtävät ulkomailla, työyhteys esim. SAT-7 tai TWR

Pohdi rauhassa ja ota meihin yhteyttä. Voit myös itse ehdottaa ja ideoida, mitä haluaisit tehdä. Mietitään yhdessä, mikä on mahdollista.

# data[].attributes.attachment_caption
SAT Parsin näkyvyysalue ja potentiaaliset katsojamäärät

# data[].attributes.body
Radio
Sansan työ alkoi radio-ohjelmien tukemisesta ja niitä kumppanimme lähettävät edelleen eri maissa. Radio-ohjelmat, joita tuemme, jakautuvat eri aiheisiin ja teemoihin. Osa on tavoittavia eli evankelioivia, jotkut ovat Raamattuopetusta, jotkut taas sosiaalisia ohjelmia, kuten perhe- ja avioliittoaiheisia tai terveyskasvatusta. Kumppanimme järjestävät myös mm. perheleirejä, kuuntelijatapaamisia ja Raamattukursseja radion kuuntelijoille.

TV
SAT-7 on yksi kumppaneistamme ja sen satelliittikanavan SAT Pars potentiaalisia katsojia on yhteensä 21 miljoonaa Pohjoisen Afrikan, Lähi-idän ja Euroopan alueella. SAT-7 Plus-sivusto ja sovellus ovat sen lisäksi katsottavissa missä vain, mikäli sen käyttöä ei jostain syystä ole estetty katsojan kotimaassa. Yahsat on toinen satelliiteista ja voit lukea katsojapotentiaalista lisää täältä: https://www.seurakuntalainen.fi/uutiset/uusi-satelliitti-kaksinkertaistaa-sat-7-parsin-potentiaalisen-katsojamaaran/
Tässä myös toinen juttu: SAT Pars -kanavan katsojamäärä tuplaantui − Palaute lisääntyi erityisesti Afganistanista - Seurakuntalainen

Sosiaalinen media
Sosiaalisen median lisääntynyt kulutus ja suosio on syy sille, miksi sisältöjä tuotetaan myös sosiaaliseen mediaan. Joissain maissa tuemme kristillisten sovellusten kehitystä. Sisältöjen lisäksi monella kumppanillamme on sosiaalisen median työntekijöitä, jotka vastaavat yleisön kysymyksiin ja kommentteihin.

Tehtävä: SAT Pars on vain yksi SAT-7 yhtiön kanavista. Mitä muita kanavia myös löytyy?

# data[].attributes.body
Miten kuuntelijat ja katselijat reagoivat kumppaneidemme sisältöihin?
Lue tarinoita täältä - voit suodattaa tarinoita   eri maiden mukaan.

Tässä palaute Ukrainasta:
Eräs nainen oli kuuntelemassa FEBC:n rukousohjelmaa, samalla kun naapuritaloon osui ohjus. Hän itsekin tunsi räjähdyksen ja yksi hänen huoneistonsa ikkuna hajosi. Naapuritalosta kuului huutoa. Nainen kirjoitti rukouspyynnön asemalle tilanteesta. Muutaman minuutin päästä hän kirjoitti toisen viestin ja sanoi, ettei ole enää niin peloissaan. Sydämeen on tullut rauha, siitä huolimatta, että tiesi alueensa olevan vihollisen tulituksen kohteena.

# data[].attributes.body
Jos haluat tutustua kumppaneidemme sivuihin ja radioasemiin, Google kääntäjästä on paljon iloa, vaikka käännökset eivät olekaan täydellisiä.

Kokeile vaikka näin:
1. Avaa Google kääntäjä
2. Avaa toisessa selainikkunassa esim.  Voice of Love Cambodzha -radioaseman sivut
3. Kopioi jotain khmerin kielistä tekstiä valitsemalla hiirellä joku teksti ja klikkaamalla CTRL+C (eli kopioi)
Tässä esimerkki sivuilta, teksti tammikuulta 2023:
"តើអ្វីជាបញ្ហាការសិក្សា? ហេតុអ្វីបានជាក្មេងមានបញ្ហាការសិក្សានេះ?បើជួបបញ្ហាបែបនោះ តើអាណាព្យាបាលត្រូវដោះស្រាយយ៉ាងណាដែរ? ចម្លើយទាំងនេះនឹងធ្វើការបកស្រាយបញ្ជាក់ក្នុងកម្មវិធី #សុវត្ថិភាពកូនយើង ដែលនឹងផ្សាយផ្ទាល់តាមរយៈវិទ្យុគ្រួសារFM99.5 និងហ្វេសប៊ុកផេក វិទ្យុគ្រួសារ FM99.5"
4. Mene Google kääntäjä-sivulle ja liitä (CTRL+V) teksti
5. Google kääntää sinulle tekstin silmänräpäyksessä, esimerkkiteksti tässä suomeksi Googlen kääntämänä:

"Mitkä ovat opiskelukysymykset? Miksi lapsilla on oppimisongelmia, ja jos on, mitä vanhempien tulisi tehdä? Nämä vastaukset selvitetään ohjelmassa #Lapsemme Turvallisuus, joka lähetetään suorana Perheradio FM99.5:ssä ja Facebook-sivulla Family Radio FM99.5"

Kokeile rohkeasti!

ps. tässä vielä mongolialaisen perheradion Facebook-sivut -kokeile kääntäjää myös mongolian kieleen: Гэр бүлийн радио 104.5 | Ulaanbaatar | Facebook

# data[].attributes.body
Miten valmistautua seurakuntavierailulle?

Rukoile & valmistaudu
Rukoile viisautta valmistautumiseen. Tutustu käytännön ohjeisiin:

Tutustu etukäteen seurakuntaan, jos et ole käynyt siellä:
1. Käy seurakunnan nettisivuilla
2. Kysy Sansan seurakuntapalveluista, onko seurakunnalla sopimusta Sansan kanssa ja mikä on sopimuskohde
3. Jos seurakunnalla on sopimus, sisällytä jokin pieni tieto heidän sopimuskohteestaan vierailuusi, vaikka aihe olisi tällä kertaa eri
4. Ota yhteyttä seurakunnan yhteyshenkilöön ja kysele hieman, millaista väkeä tilaisuuksissa käy, jotta voit kohdentaa viestisi paremmin
5. Jos puolestasi ei ole tiedusteltu matkakustannuksista, kysy seurakunnalta, voivatko osallistua vierailusta syntyviin matkakustannuksiin.

Vierailun taustatiedot :
1. Kysy Sansan viestinnästä / seurakuntapalveluilta ajantasaista tietoa & raporttia Sansan työstä/hankkeesta, josta aiot kertoa
2. Hae tietoa myös Sansan nettisivuilta
3. Voit myös etsiä kohdemaasta ajankohtaista tietoa internetistä. Mitä maassa on tapahtunut viime aikoina, joka vaikuttaa koko kansaan? maanjäristyksiä, sotia, demokratiakehitys, talouskehitys, naisten asema, kristittyjen asema, uskonnonvapaus jne.
3. Tutustu aiheeseen esim. Sansan verkkosivujen kautta. Onko jotain tuoreita artikkeleita, kuuntelijatarinoita, uutta teknologiaa otettu käyttöön? Esim. SAT-7 julkisti virtuaalistudion keväällä 2023
4. Katso, onko tuoreita videoita julkaistu Sansa TV-Youtube-kanavalla, voit näyttää myös niitä vierailullasi.

Vierailumateriaalit:
1. Hae Sansan toimistolta Sansa-lehtiä mukaan vierailulle, esim. 20-30 kpl nippu. Ota mukaan myös Sansa-lehden tilauslomake - ensisijaisesti rohkaise kuulijoita tilaamaan lehti netissä.
2. Jos haluat myydä tuotteita, sovi Raakel Iskaniuksen kanssa Sansakaupan matkasetin noutamisesta vierailulle. Mikäli maksupääte on vapaana ja kyseessä esim. myyjäiset tai isompi tapahtuma, ota myös maksupääte mukaan. MobilePay-ohjeet saat Raakelilta.
3. Ota mukaan vierailulle sopivia esitteitä toimistolta, esim. Toivoa naisille- tai Sansan perusesitteitä. 10-20 kpl.

Rukoile matkan, tilaisuuden, osallistujien ja seurakunnan työntekijöiden puolesta.

Rukous on ihmeellistä. Pyhä Jumala tietää jo ennen kuin me itse, mitä tarvitsemme. Viisautta, suojelusta, kykyä viestiä, kykyä kohdata ihmisiä. . mitä kaikkea tarvitsemme eri tilanteissa. Viedään vierailut ja kohtaamiset Hänelle. Hän on luvannut olla kanssamme ja antaa viisautta.

"Minä johdatan heitä, kun he kulkevat rukoillen" Jer 39:15.

# data[].attributes.body
Tällä kurssilla kerromme perustietoja Sansasta ja pääset myös testaamaan tietojasi. Kurssi tarjoaa myös tietoja, minkälaisia tehtäviä Sansassa on ja haastaa sinua oppimaan lisää medialähetystyöstä, eri maista ja löytämään sinua kiinnostavia medialähetystyön työmuotoja.

Eiköhän aloiteta!

# data[].attributes.headline
Ps. voit myös käydä kurssin läpi koko sivun versiona

# data[].attributes.subject
Ps. voit myös käydä kurssin läpi koko sivun versiona

# data[].attributes.body
Klikkaa sivun oikeassa laidassa olevaa ikonia niin voit selata kurssia toisella tapaa. Sarakkeiden sisällöt aukeavat kokosivun diasarjana uuteen selainikkunaan.